
RAPORT DE SPECIALITATE

privind aprobarea Studiului de fezabilitate pentru obiectivul de investiţii 
,,Modernizare străzi zona Orăştie - Alpiniştilor”

Având în vedere Expunerea de motive a Primarului şi Proiectul de Hotărâre privind aprobarea Studiului de Fezabilitate  pentru obiectivul de investiţii ,,Modernizare străzi zona Orăştie - Alpiniştilor”

Facem următoarele precizări: 

Direcţia Generală Drumuri, Poduri, Parcaje şi Reţele de Utilităţi prin Biroul Drumuri, Poduri şi Parcaje are cuprins în programul de dezvoltare aferent anului 2019 obiectivul de investiţii ,,Modernizare străzi zona Orăştie - Alpiniştilor”.

Zona studiată este situată în partea de nord-est a municipiului Timişoara în cartierul Modern şi se referă la străzile Orăştie şi Alpiniştilor-Glinka. Aceste străzi nu au fost modernizate până acum şi nu mai corespund actualmente condiţiilor de traffic, producând disconfort şi aglomeraţie în circulaţia rutieră. 

În prezent, traficul care se desfăşoară pe străzile Orăştie şi Alpiniştilor este unul rutier şi pietonal fiind destinat circulaţiei autovehiculelor ce tranzitează locatia, nevoii de acces a riveranilor la proprietăţi dar asigură şi legătura cu artera de penetraţie dinspre Lugoj, în oraşul Timişoara. 


În această zonă nu sunt amenajate locuri de parcare şi nici piste pentru biciclete. Trotuarele sunt degradate şi prezintă fisuri multiple  pe unele sectoare sau lipsa acestora pe alocuri, circulaţia pietonilor fiind îngreunată. Starea strazii este precară din punct de vedere al practicabilităţii, prezentând denivelări în lung si transversal, degradări sub formă de gropi si spatii verzi neamenajate, cu autovehiculele parcate haotic pe o parte şi alta a carosabilului sau pe spaţiul verde, obstrucţionând circulaţia rutieră.  Zona este intens folosită de cei care intră în oraş pentru a evita aglomeraţia de pe Calea Dorobanţilor plus locuitorii din zonă plus cei care vin din Ghiroda.

Modernizarea  acestor străzi va asigura accesul rutier şi pietonal în zonă cât şi asigurarea unor condiţii optime pentru circulaţia rutieră, fapt care va conduce şi la dezvoltarea economică şi socială a zonei. Realizarea proiectului va contribui la ameliorarea calitaţii mediului şi diminuarea surselor de poluare prin asigurarea unui sistem rutier corespunzător şi a unui sistem de colectare şi scurgere a apelor de pe platforma străzilor. 


Necesitatea şi oportunitatea investiţiei derivă din cele menţionate mai sus.

Studiul de Fezabilitate aferent obiectivului de investiții ,,Modernizare străzi zona Orăştie - Alpiniştilor” a fost întocmit de către SC Beta Tehnic SRL - Timişoara în baza contractului de prestare de servicii nr. 17/12.02.2018.
În vederea realizării investiţiei este necesară aprobarea Studiului de Fezabilitate  ,,Modernizare străzi zona Orăştie - Alpiniştilor”
Valoarea totală a investiţiei ,,Modernizare străzi zona Orăştie - Alpiniştilor” este estimată, conform devizului general al investiţiei, la  6.526.056,82 lei (inclusiv TVA), din care construcţii montaj C+M - 5.607.289,11 lei (inclusiv TVA).
Durata pentru execuţia lucrărilor proiectate este estimată la 8 luni.
 

Sursa de finanţare: Bugetul local capitolul Cap 84.02.03.03 Străzi
Ţinând cont de prevederile:

- O.G. nr.43/1997 privind regimul drumurilor, republicat şi Ordinul nr.49/27.01.1998 pentru aprobarea Normelor tehnice privind proiectarea şi realizarea străzilor în localităţile urbane, cap.3, pct. 3.8: “Desfiinţarea, lărgirea sau crearea de străzi noi în cadrul unor cvartaluri existente se pot face prin hotărâre a Guvernului, la propunerea Regiei Autonome "Administraţia Natională a Drumurilor din România", în cazul drumurilor naţionale, prin hotărâre a consiliilor locale, în cazul străzilor, şi la propunerea consiliilor judeţene, în cazul drumurilor judeţene.” şi 
- având în vedere cele expuse în prezentul raport propunem aprobarea Studiului de Fezabilitate  aferent obiectivul de investiţii ,,Modernizare străzi zona Orăştie - Alpiniştilor”.

